The Karate Kid

The Karate Kid (euskaraz Karate Mutila) 1984ko John G. Avildsen estatubatuar zinema zuzendariaren karate eta ekintza filma bat da. Bertan, Ralph Macchio, Noriyuki "Pat" Morita eta Elisabeth Shue aktoreek parte hartzen dute.

Mundu mailan estreinatu bezain laster sekulako arrakasta izan zuen, karateari bultzada handia emanez. Bestalde, Gizonezko bigarren aktore onenaren Oscar Sarirako (Noriyuki "Pat" Morita) izendapena ere jaso zuen.

Lortutako arrakastaren ondorioz jarraipenak izan zituen: The Karate Kid, Part II (1986), The Karate Kid, Part III (1989), The Next Karate Kid (1994) eta The Karate Kid (2010), azken hau filma honen berregokitzapena izan zelarik. 2018an Cobra Kai jarraipen telesaila izan zuten jatorrizko filmeek. 

 Argumentua 

Daniel Larusso (Ralph Macchio) gaztea AEBtako ekialdeko New Jersey estatutik mendebaldeko Kalifornia estatu eguzkitsura bere amarekin batera lekualdatu da. Halere, berehala bizileku aldaketa gogorra egingo zaio, institutuan arte John Kreese (Martin Kove) irakasle zakarrak daraman Cobra Kai arte martzial-eskola bateko ikasleek bizitza kakanahastu besterik ez baitiote egiten, hura jipoitu arteraino. Bere bizilaguna den Miyagi jaunak (Pat Morita) bere egoeraz jabetu eta bere etsaien aurre egiteko karate teknikak irakasten hasiko da. 

Teknikak ikasten doan heinean, Daniel gaztea bere institutu berdinean ikasten duen Ali (Elisabeth Shue) izeneko neska batez maiteminduko da, hain zuzen ere, bera jipoitu zuen mutil kuadrillako buruaren John Lawrence (William Zabka) neska-lagun ohia. Azkenean Daniel eta bere arerioak karate txapelketa batean izen eman eta euren artean irabazlea zein den borrokatuz ikusiko da.

 Aktoreak 
 Ralph Macchio: Daniel LaRusso, "Daniel San"
 Noriyuki "Pat" Morita: Keisuke Miyagi
 Elisabeth Shue: Ali Mills
 William Zabka: John "Johnny" Lawrence
 Ron Thomas: Bobby Brown
 Rob Garrison: Tommy
 Chad McQueen: Dutch
 Tony O'Dell: Jimmy
 Martin Kove: John Kreese
 Randee Heller: Lucille LaRusso
 Julie Fields: Susan
 Frances Bay: txakurra daraman anderea
 Chris Casamassa (krediturik gabe): karate txapelketako gonbidatua
 Andrew Shue (krediturik gabe): Cobra Kai arte martzial-eskolako kidea

 Kanpo estekak 
 The Karate Kid filmaren IMDBko fitxa irakurgai 

Kategoria:The Karate Kid
Kategoria:John G. Avildsenek zuzendutako filmak
Kategoria:Ameriketako Estatu Batuetako filmak
Kategoria:Amodiozko filmak
Kategoria:Eskola jazarpenari buruzko filmak
Kategoria:Irakasleei buruzko filmak
Kategoria:Hondartzetan girotutako filmak
Kategoria:Kalifornian girotutako filmak
Kategoria:1980ko hamarkadan girotutako filmak
Kategoria:1984ko filmak